CELEX: 32000D0012(01)
Language: hu
Date: 2000-11-10 00:00:00
Title: Az Európai Központi Bank határozata (2000. november 10.) az Európai Központi Bank egyes jogi aktusai és eszközei közzétételéről (EKB/2000/12)

Fontos jogi nyilatkozat

|

32001D0150

Hivatalos Lap L 055 , 24/02/2001 o. 0068 - 0068

		Az Európai Központi Bank határozata(2000. november 10.)az Európai Központi Bank egyes jogi aktusai és eszközei közzétételéről(EKB/2000/12)(2001/150/EK)AZ EURÓPAI KÖZPONTI BANK KORMÁNYZÓTANÁCSA,tekintettel a Központi Bankok Európai Rendszere és az Európai Központi Bank alapokmányára (a továbbiakban: az Alapokmány) és különösen annak 10.4., 34.1. és 34.2. cikkére,az Európai Központi Bank (EKB) Általános Tanácsával folytatott konzultációt követően,mivel:(1) Az EKB nagy jelentőséget tulajdonít a Központi Bankok Európai Rendszere (KBER) szabályozási keretrendszere átláthatóságának fokozásának. E megközelítéssel összhangban az EKB által elfogadott jogi aktusokat és eszközöket hozzáférhetővé kell tenni a nyilvánosság számára, hogy széles körben tudomást szerezzenek róluk, annak ellenére, hogy az Európai Közösséget létrehozó szerződés vagy az Alapokmány a kihirdetést nem teszi kötelezővé.(2) Az átláthatóság legjobban az EKB jogi aktusainak és eszközeinek az Európai Közösségek Hivatalos Lapjában a Közösség valamennyi hivatalos nyelvén való közzététele révén szolgáltatható,A KÖVETKEZŐKÉPPEN HATÁROZOTT:1. cikkA Központi Bankok Európai Rendszere és az Európai Központi Bank Alapokmányának 52. cikke végrehajtásáról szóló, 1998. november 3-i EKB/1998/NP10 iránymutatás (e határozat I. melléklete), az átmeneti időszak alatt a nemzeti bankjegyek kibocsátásának engedélyezéséről szóló, 1999. április 22-i EKB/1999/NP11 iránymutatás (e határozat II. melléklete) és az Európai Központi Bank által a tagállamok központi bankjai segítségével összegyűjtött egyéni statisztikai adatok bizalmasságának védelmére vonatkozó közös és minimumszabályokról szóló, 1998. december 22-i EKB/1998/NP28 iránymutatás (e határozat III. melléklete); az Európai Központi Bank külső könyvvizsgálójának kinevezéséről és megbízatásának időtartamáról szóló, 1998. június 19-i EKB/1998/NP1 határozat (e határozat IV. melléklete); a tagállamok fizetési mérlegének középtávú pénzügyi támogatásához kapcsolódó egyes feladatok EKB általi ellátásáról szóló, 1998. december 1-jei EKB/1998/NP15 határozat (e határozat V. melléklete); a bankjegyek kibocsátásával kapcsolatban felmerült költségek könyvviteléről szóló, 1999. április 8-i EKB/1999/NP7 ajánlás (e határozat VI. melléklete) ezennel közzétételre kerül.2. cikkEzt a határozatot az Európai Közösségek Hivatalos Lapjában özzé kell tenni.Kelt Frankfurt am Mainban, 2000. november 10-én.az EKB elnökeWillem F. Duisenberg--------------------------------------------------